किस्‍सा दो: मनोज जी नागपुर में लोकमत समाचार के ऑफिस में गये। वहां साहित्‍य संपादक प्रकाश चंद्रायन की मेज पर विक्रम सेठ के उपन्‍यास एन ईक्‍वल म्‍यूजिक के अनुवाद सम सा संगीत की प्रति देख कर उनकी आंखें चमक उठीं। जब वे बाहर आये तो किताब उनके साथ चली आयी। बाद में प्रकाश जी ने भरे मन से उनसे कहा कि जो किताब आफिस से बाहर जाती है, उसका रिकार्ड रखना होता है। अब तुम किताब तो वापिस करोगे नहीं, हमारे लिए उसकी समीक्षा ही कर दो।